NORAKSTS

|  |  |
| --- | --- |
| 24.11.2016. | Nr.14/4 |

###### 

**ĪRES MAKSAS NOTEIKŠANA PAŠVALDĪBAS ĪPAŠUMĀ ESOŠAJĀS DZĪVOJAMĀS TELPĀS**

(ziņo I.Meija)

**Atklāti balsojot: PAR – 13** (A.Rāviņš, I.Jakovels, V.Grigorjevs, S.Šalājevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, S.Šlegelmilhs, J.Strods), **PRET-** nav, **ATTURAS** – nav,

Saskaņā ar likuma “Par valsts un pašvaldību dzīvojamo māju privatizāciju” 50.panta otro daļu, likuma “Par dzīvojamo telpu īri” 11.,11.1 pantu, 11.3 panta pirmo un otro daļu, Dzīvokļa īpašuma likuma 13.pantu, Dzīvojamo māju pārvaldīšanas likuma 7.pantu, 10.panta pirmo un piekto daļu, Ministru kabineta 09.12.2008. noteikumiem Nr.1014 „Kārtība, kādā aprēķināma maksa par dzīvojamās mājas pārvaldīšanu un apsaimniekošanu”,

**JELGAVAS PILSĒTAS DOME NOLEMJ:**

1. Noteikt, ka daudzdzīvokļu dzīvojamās mājās, kurās ir Jelgavas pilsētas pašvaldībai īpašumā esošie dzīvokļa īpašumi, šo dzīvojamo telpu īres maksa ir vienāda ar attiecīgās daudzdzīvokļu dzīvojamās mājas pārvaldīšanas un apsaimniekošanas maksu. Papildus īrnieks maksā šādus obligātos maksājumus:
   1. likumā noteikto nekustamā īpašuma nodokli;
   2. zemes nomas maksu, ja zeme uz kuras atrodas attiecīgā dzīvojamā māja ir citas personas īpašumā.
2. Noteikt, ka Jelgavas pilsētas pašvaldības īpašumā esošajām dzīvojamām telpām, kurām noteikts kvalificētam speciālistam izīrējamas dzīvojamās telpas statuss (dienesta dzīvoklis), papildus šī lēmuma 1.punktā noteiktajam, īres maksā tiek iekļauta peļņa.
3. Peļņa tiek aprēķināta pēc sekojošas formulas:

P = (Kv x 2,5%) / Plat / 12,

kur:

P- peļņa aprēķināta par 1 m2 mēnesī,

2,5%- peļņas norma,

Kv- dzīvojamās mājas kopējā kadastrālā vērtība,

Plat - dzīvojamās mājas kopējā lietderīgā platība (m2),

12- divpadsmit mēneši.

1. Atzīt par spēku zaudējušu Jelgavas pilsētas domes 2016.gada 28.janvāra lēmumu Nr.1/10 “Par īres maksas noteikšanu pašvaldības īpašumā esošajās dzīvojamās telpās”.
2. Lēmums stājas spēkā 2017.gada 1.janvārī.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 24.novembrī